《吾兼亭为丘谦之赋 其四》
明代·黎民表

当代文章伯，裁诗画省中。风流今不见，丘壑得无同。

翰墨虚留壁，兰苕失旧丛。怜才惟郢客，洒泪此亭中。

作者简介：明广东从化人，字惟敬，号瑶石山人。黎贯子。黄佐弟子。以诗名，与王道行、石星、朱多煃、赵用贤称“续五子”。亦工书画。嘉靖举人。选入内阁，为制敕房中书舍人，出为南京兵部车驾员外郎。万历中官至河南布政司参议。有《瑶石山人稿》、《养生杂录》、《谕后语录》。